CELEX: 32018D0114
Language: hu
Date: 2018-01-16 00:00:00
Title: A Bizottság (EU) 2018/114 végrehajtási határozata (2018. január 16.) a hasított sertések spanyolországi minősítési módszereinek engedélyezéséről szóló 2009/11/EK határozat módosításáról (az értesítés a C(2018) 87. számú dokumentummal történt) (EGT-vonatkozású szöveg. )

25.1.2018   
               
               
                  HU
               
               
                  Az Európai Unió Hivatalos Lapja
               
               
                  L 20/11
               
            A BIZOTTSÁG (EU) 2018/114 VÉGREHAJTÁSI HATÁROZATA
      (2018. január 16.)
      a hasított sertések spanyolországi minősítési módszereinek engedélyezéséről szóló 2009/11/EK határozat módosításáról
      
         
            (az értesítés a C(2018) 87. számú dokumentummal történt)
         
      
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 20. cikke p) és t) pontjára,
      mivel:
      
                  (1)
               
               
                  Az 1308/2013/EU rendelet IV. melléklete B. része IV. szakaszának 1. pontja értelmében a sertések hasított testének osztályozása céljából a színhústartalmat a Bizottság által engedélyezett osztályozási módszerekkel kell megbecsülni, és kizárólag a sertés hasított testének egy vagy több anatómiai részén végzett fizikai méréseken alapuló, statisztikailag igazolt értékelési módszereket lehet engedélyezni. Ezenfelül az osztályozási módszerek engedélyezésének feltételéül szabja, hogy az értékelés statisztikai hibája egy megadott tűréshatáron belül maradjon. E tűréshatárt az 1249/2008/EK bizottsági rendelet (2) 23. cikkének (3) bekezdése állapítja meg.
               
            
                  (2)
               
               
                  A 2009/11/EK bizottsági határozat (3) hét hasítottsertés-minősítési módszer használatát engedélyezte Spanyolország számára.
               
            
                  (3)
               
               
                  Spanyolország arra kérte a Bizottságot, hogy engedélyezze a hasított sertések osztályozására szolgáló egy új módszernek a területén történő alkalmazását, és ennek érdekében az 1249/2008/EK rendelet 23. cikkének (4) bekezdésében előírt jegyzékben bemutatta boncolási vizsgálatainak részletes leírását, a módszer alapjául szolgáló elvek, boncolási vizsgálatainak eredményei és a színhús százalékos arányának becslésére szolgáló egyenlet feltüntetésével.
               
            
                  (4)
               
               
                  A kérelem vizsgálata során megállapítást nyert, hogy a kérdéses osztályozási módszer engedélyezésének feltételei teljesülnek. Következésképpen indokolt engedélyezni ezen osztályozási módszer Spanyolországban való alkalmazását.
               
            
                  (5)
               
               
                  A 2009/11/EK határozatot ezért ennek megfelelően módosítani kell.
               
            
                  (6)
               
               
                  Az alkalmazott eszköz vagy az osztályozási módszerek nem módosíthatóak, kivéve, ha ezt a Bizottság végrehajtási határozat útján kifejezetten engedélyezi.
               
            
                  (7)
               
               
                  Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
               
            ELFOGADTA EZT A HATÁROZATOT:
      1. cikk
      A 2009/11/EK határozat a következőképpen módosul:
      
                  1.
               
               
                  Az 1. cikk helyébe a következő szöveg lép:
                  „1. cikk
                  A következő módszerek alkalmazása engedélyezett a hasított sertéseknek az 1308/2013/EU európai parlamenti és tanácsi rendelet (*1) IV. melléklete B.IV. szakaszának 1. pontja szerinti osztályozására Spanyolországban:
                  
                              a)
                           
                           
                              a »Fat-O-Meat'er (FOM)« elnevezésű műszer és az ehhez kapcsolódó értékelési módszerek, amelyek részleteit a melléklet 1. része tartalmazza;
                           
                        
                              b)
                           
                           
                              a »Fully automatic ultrasonic carcass grading (Autofom)« elnevezésű műszer és az ehhez kapcsolódó értékelési módszerek, amelyek részleteit a melléklet 2. része tartalmazza;
                           
                        
                              c)
                           
                           
                              az »UltraFom 300« elnevezésű műszer és az ehhez kapcsolódó értékelési módszerek, amelyek részleteit a melléklet 3. része tartalmazza;
                           
                        
                              d)
                           
                           
                              az »Automatic vision system (VCS2000)« elnevezésű műszer és az ehhez kapcsolódó értékelési módszerek, amelyek részleteit a melléklet 4. része tartalmazza;
                           
                        
                              e)
                           
                           
                              a »Fat-O-Meat'er II (FOM II)« elnevezésű műszer és az ehhez kapcsolódó értékelési módszerek, amelyek részleteit a melléklet 5. része tartalmazza;
                           
                        
                              f)
                           
                           
                              az »AutoFOM III« elnevezésű műszer és az ehhez kapcsolódó értékelési módszerek, amelyek részleteit a melléklet 6. része tartalmazza;
                           
                        
                              g)
                           
                           
                              a »manuális módszer (ZP)« mérőléccel és az ehhez kapcsolódó értékelési módszerek, amelyek részleteit a melléklet 7. része tartalmazza;
                           
                        
                              h)
                           
                           
                              a „CSB-Image-Meater” elnevezésű műszer és az ehhez kapcsolódó értékelési módszerek, amelyek részleteit a melléklet 8. része tartalmazza.
                           
                        Az első bekezdés g) pontjában említett mérőléces manuális módszer (ZP) csak az olyan vágóhidak esetében engedélyezett,
                  
                              a)
                           
                           
                              ahol a vágások száma éves átlagban nem haladja meg a heti 500 sertést; valamint
                           
                        
                              b)
                           
                           
                              amelyek óránként legfeljebb 40 sertés feldolgozására elegendő kapacitású vágósorral rendelkeznek.
                           
                        
                     (*1)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.)”"
						
               
            
                  2.
               
               
                  A melléklet e határozat mellékletével összhangban módosul.
               
            2. cikk
      Ennek a végrehajtási határozatnak a Spanyol Királyság a címzettje.
      
         Kelt Brüsszelben, 2018. január 16-án.
         
            
               a Bizottság részéről
            
            Phil HOGAN
            
               a Bizottság tagja
            
         
      
      
         (1)  HL L 347., 2013.12.20., 671. o.
      
      
         (2)  A Bizottság 1249/2008/EK rendelete (2008. december 10.) a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról (HL L 337., 2008.12.16., 3. o.).
      
         (3)  A Bizottság 2009/11/EK határozata (2008. december 19.) a hasított sertések spanyolországi osztályozási módszereinek engedélyezéséről (HL L 6., 2009.1.10., 79. o.).
      
         MELLÉKLET
         A 2009/11/EK határozat melléklete a következő 8. résszel egészül ki:
         
            „8. rész
            
            CSB-IMAGE MEATER
            
                     
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása a „CSB-Image-Meater” elnevezésű műszer használatával történik.
                     
                  
                     
                        2.
                     
                     
                        A CSB-Image-Meater alkotórészei a következők: egy videokamera, egy képanalizáló kártyával ellátott személyi számítógép, egy képernyő, egy nyomtató, egy vezérlő mechanizmus, egy osztályozási mechanizmus és interfészek. A CBS-Image-Meater négy változóját a hasítás vonalánál mérik a sonka, azaz a gluteus medius izom körül: a mért értékek alapján egy központi egység meghatározza a színhússzázalék becsült értékét.
                     
                  
                     
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 68,39920953 – (0,39050694 × F) – (0,32611391 × V4F) + (0,07864716 × M) – (0,00762296 × V4M)
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült színhústartalma százalékban,
                                 
                              
                                    F
                                 
                                 
                                    =
                                 
                                 
                                    a gluteus medius izom feletti legvékonyabb zsírvastagság (milliméterben)
                                 
                              
                                    V4F
                                 
                                 
                                    =
                                 
                                 
                                    A négy ágyékcsigolya (VaF, VbF, VcF, VdF) feletti teljes szalonnaréteg átlagos zsírvastagsága (milliméterben).
                                 
                              
                                    M
                                 
                                 
                                    =
                                 
                                 
                                    a gluteus medius izom cranialis részétől és a gerinccsatornától mért húsvastagság (milliméterben).
                                 
                              
                                    V4M
                                 
                                 
                                    =
                                 
                                 
                                    A négy ágyékcsigolya (VaM, VbM, VcM, VdM) feletti átlagos húsvastagság (milliméterben).
                                 
                              A képlet a 60–120 kg tömegű hasított testek esetében érvényes (meleg tömeg).”